
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 8P/100/2024 8824201831 10. 12. 2024 JUDr. Silvia Šviderská ECLI:SK:OSVT:2024:8824201831.3
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Silviou Šviderskou v právnej veci starostlivosti súdu o maloletých, mal. A. B., nar. XX.XX.XXXX, bytom pri matke, zastúpený kolíznym opatrovníkom Úradom práce, sociálnych vecí a rodiny, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, na návrh otca : A. B., nar. XX.XX.XXXX, bytom C. XX, zast.: JUDr. Martina Řeřichová PhD. advokátka s.r.o., Námestie slobody 13/25, Humenné, za účasti matky: D. E., nar. XX.XX.XXXX, bytom F. XXX/XX, G. H. I., zast.: JUDr. Martin Kirňak, advokát, Vajanského 43, Prešov, o zmenu úpravy styku otca s maloletým dieťaťom takto rozhodol: I. M e n í s a výrok rozsudku Okresného súdu Vranov nad Topľou č.k. 6P/53/2020-24 zo dňa 29.05.2020 a to tak, že otec j e o p r á v n e n ý stretávať sa maloletým dieťaťom každý párny víkend v roku v sobotu od 12:00 hod. do 18:00 hod. a v nedeľu od 12:00 hod. do 18:00 hod. II. Matka j e p o v i n n á maloleté dieťa na styk s otcom pripraviť a odovzdať ho otcovi v mieste bydliska maloletého dieťaťa a otec j e p o v i n n ý maloleté dieťa vrátiť matke v určenom čase v mieste bydliska dieťaťa. V prípade nemožnosti realizácie styku počas párneho víkendu v roku, matka umožní otcovi stretnutie nasledujúci víkend. III. Žiaden z účastníkov n e m á nárok na náhradu trov konania. odôvodnenie: 1. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na výkon súdneho rozhodnutia podľa Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2024:8824201831.3 (dáta aktuálne k 11. 11. 2026). Záväzné je znenie zverejnené súdom.




